ՀԱՇՎԵՏՎՈՒԹՅՈՒՆ

ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ

1. **Անունը, ազգանունը, զբաղեցրած պաշտոնը (մասնագիտությունը).**

Վահան Սիրունյան, ՀՀ ֆինանսների նախարարի տեղակալ

1. **Գործուղման վայրը և ժամկետը**.

ք. Վաշինգտոն (Ամերիկայի Միացյալ Նահանգներ), 2025 թվականի Ապրիլի 21-ից մինչև ապրիլի 26-ը

1. **Հրավիրող կողմը՝**

Համաշխարհային բանկ/ Արժույթի միջազգային հիմնադրամ

1. **Գործուղման նպատակը՝**

Հայաստանի Հանրապետության ֆինանսների նախարարության պատվիրակության` 2025թ. ապրիլի 21-ից 26-ը ներառյալ ք. Վաշինգտոն (Ամերիկայի Միացյալ Նահանգներ) գործուղումը պայմանավորված է եղել Համաշխարհային բանկի (ՀԲ) խմբի և Արժույթի միջազգային հիմնադրամի (ԱՄՀ) Կառավարիչների խորհուրդների 2025թ. գարնանային հանդիպումներին մասնակցելու անհրաժեշտությամբ:

ԱՄՀ/ՀԲ գարնանային հանդիպումները հնարավորություն են տալիս բարձրաստիճան հարթակում համաշխարհային ֆինանսատնտեսական միջավայրում տեղի ունեցող իրադարձությունների շուրջ քննարկումներ իրականացնել, երկկողմ հանդիպումներ ունենալ միջազգային կազմակերպությունների, օտարերկրյա պետությունների, վարկանիշային և այլ կազմակերպությունների պատվիրակների և ներկայացուցիչների հետ, քննարկել նաև համընդհանուր հետաքրքրություն ներկայացնող հարցեր, ինչպես նաև մասնակցել գլոբալ մարտահրավերներին առնչվող միջոցառումներին: Կառավարիչների խորհուրդների ամենամյա գարնանային հանդիպումները տարեկան կտրվածքով ամենակարևոր միջոցառումներից են համարվում այդ կառույցների հետ համագործակցության տեսանկյունից, և դրանց չմասնակցելը տվյալ երկրի և նշյալ կազմակերպությունների միջև հետագա համագործակցության շարունակականության տեսանկյունից կարող են ոչ միանշանակ ընկալվել այդ կառույցների կողմից: Նշված ժամանակահատվածում տեղի են ունեցել ԱՄՀ և ՀԲ, ինչպես նաև այլ միջազգային գործընկեր կառույցների և երկրների համապատասխան ներկայացուցիչների հետ հագեցած օրակարգով երկկողմ հանդիպում-քննարկումներ:

1. **Քննարկված թեմաները՝**
   * + Համաշխարհային բանկի հետ իրականացման փուլում գտնվող ծրագրերը,
     + Արժույթի միջազգային հիմնադրամի հետ իրականացվող պահուստային ծրագրի արդյունքները և առաջիկա ծրագիրը,
     + Նոր հեռանկարային ծրագրերում Միջազգային ֆինանսական կորպորացիայի ներգրավվածության հնարավորությունները, ինչպես նաև ՀՀ առաջանցիկ դիրքը՝ տարածաշրջանում մասնավոր հատվածի ֆինանսավորման ծրագրերի մասով,
     + Զարգացման գործընկերների հետ մշակման գործընթացում գտնվող այլ նախագծեր:
2. **Հանդիպումներ, ելույթներ, բարձրացված և քննարկված հարցեր.**

Նախարար Հովհաննիսյանի գլխավորած պատվիրակությունը հադիպել է՝

* ՀԲ Եվրոպայի և Կենտրոնական Ասիայի փոխնախագահ Անտոնելլա Բասսանիին, ՀԲ գործադիր տնօրեն Յուջին Ռուգենաթին, ինչպես նաև Հարավային Կովկասի տարածաշրջանային տնօրեն Ռոլանդ Փրայսին,
* ԱՄՀ կառավարիչ/տնօրենի տեղակալ Բո Լիին, ինչպես նաև ԱՄՀ գործադիր տնօրեն Յիրուն Քլիքին,
* Շվեդիայի արտաքին գործերի պետքարտուղար Դիանա Յանսեին,
* ՕՊԵԿ միջազգային զարգացման հիմնադրամի նախագահ Աբդուլհամիդ Ալխալիֆային,
* ՎԶԵԲ փոխնախագահ Մատեո Պատրոնեին,
* Միջազգային ֆինանսական կորպորացիայի Եվրոպայի, Լատինական Ամերիկայի և Կարիբյան ավազանի հարցերով տարածաշրջանային փոխնախագահ Ալֆոնսո Գարսիա Մորային,
* Սլովենիայի Հանրապետության ֆինանսների նախարար Կլեմեն Բոստյանչիչի, Վրաստանի ֆինանսների նախարար Լաշա Խուցիշվիլիի, ինչպես նաև Մոլդովայի ֆինանսների նախարար Վիկտորիա Բելուսի հետ:

1. **Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը.**

* Համաժողովի ընթացքում փաստաթղթերի ստորագրում նախատեսված չէր։
* ՀՀ ֆինանսների նախարար Վահե Հովհաննիսյանի և ԱՄՀ գործադիր տնօրեն Յիրուն Քլիքի հանդիպման ընթացքում կողմերն ընդգծել են Ծրագրի տեսանկյունից առաջնային կարևորություն ունեցող 2026թ. բյուջեի դեֆիցիտի մակարդակի նվազեցման անհրաժեշտությունը, որի ուղղությամբ ՀՀ ֆինանսների նախարարությունը նախատեսում է համապատասխան ջանքեր գործադրել առաջիկա բյուջետային գործընթացի շրջանակներում:
* Միջին Արևելքի և Կենտրոնական Ասիայի դեպարտամենտի տնօրեն Ջիհադ Ազուրի հետ հանդիպման ընթացքում կողմերը քննարկել են ԱՄՀ Տնտեսական և ֆինանսական քաղաքականության հուշագիրը, ինչպես նաև ԱՄՀ հետ առաջիկա ծրագրի հնարավորություններն ու ուղղությունները:

1. **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

ԱՄՀ գործընկերների հետ քննարկումների վերաբերյալ՝

* ԱՄՀ գործադիր տնօրենի տեղակալ Բո Լիի հետ հանդիպման ընթացքում կողմերը քննարկել են ԱՄՀ պահուստային ծրագրի 5-րդ վերանայման արդյունքները, ինչպես նաև անդրադարձել ՀՀ մակրոտնտեսական իրավիճակին և ոլորտի վերջին զարգացումներին:
* Հուշագրի դեռևս չհամաձայնեցված հարցերի շուրջ աշխատանքային քննարկումները շարունակվել են նաև ՀՀ ՖՆ և ԿԲ ներկայացուցիչների և ԱՄՀ առաքելության ղեկավար Իվա Պետրովայի միջև: Բանակցությունների ընթացքում կողմերը համաձայնություն են ձեռք բերել նախանշված գրեթե բոլոր հարցերի շուրջ:
* Իվա Պետրովայի պաշտոնավարման ժամկետի ավարտի կապակցությամբ նախարարը շնորհակալություն է հայտնել վերջինիս կատարած անգնահատելի աշխատանքի, ինչպես նաև արդյունավետ գործընկերության համար:
* ԱՄՀ-ի հարկաբյուջետային հարցերի դեպարտամենտի տնօրենի տեղակալ Քեթրին Բայերի հետ հանդիպման ընթացքում ՀՀ ՖՆ պատվիրակությունը գործընկերներին է ներկայացրել առաջիկայում ակնկալվող տեխնիկական աջակցության մանրամասները, ինչպես նաև համագործակցության հնարավոր ուղղությունները:

Երկկողմ հանդիպումների ընթացքում քննարկվել են երկրների համագործակցության հնարավորությունները, այդ թվում՝ ֆինանսական շուկաների ընդլայնմանն ու նոր ներդրումների խթանմանն առնչվող հարցեր: Նախարար Հովհաննիսյանը ներկայացրել է ընթացիկ տնտեսական բարեփոխումները և երկրի ֆինանսական համակարգի զարգացման առաջնահերթությունները։

1. **Ստորագրություն, ամսաթիվ.**

|  |  |
| --- | --- |
| ՎԱՀԱՆ ՍԻՐՈՒՆՅԱՆ |  |
|  | 02.05.2025թ․ |